turjo4nis/wikipedia-bn-dump-20250701 huggingface dataset:
দ্য রামায়ণ (আর. কে. নারায়ণ)

দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল কম্ব রামায়ণ গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তার মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় কম্ব রামায়ণ অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি দ্য মহাভারত গ্রন্থটিও প্রকাশ করেন।

তথ্যসূত্র 

আর. কে. নারায়ণের গ্রন্থ
১৯৭৩-এর বই
রামায়ণ অবলম্বনে সৃষ্টিকর্ম
অ্যান এলিজাবেথ ডানউডি

জেনারেল অ্যান এলিজাবেথ ডানউডি (), ইউএসএ (জন্ম: ১৯৫৩), মার্কিন যুক্তরাষ্ট্র সেনাবাহিনীর একজন সাবেক জেনারেল; তিনি ইউএস আর্মি ম্যাটেরিয়াল কমান্ডের অধিনায়ক ছিলেন। পূর্বে ১৭ জুন, ২০০৮ থেকে ১৩ নভেম্বর, ২০০৮ পর্যন্ত তিনি ইউ.এস. আর্মি ম্যাটেরিয়াল কমান্ডের ডেপুটি কমান্ডিং জেনারেল হিসেবে কার্যরত ছিলেন। ২৩ জুন, ২০০৮-এ যুক্তরাষ্ট্রের রাষ্ট্রপতি জর্জ ডব্লিউ বুশ তাকে ইউ.এস. আর্মি ম্যাটেরিয়াল কমান্ডের পরবর্তী কমান্ডার হিসেবে কাজ করার জন্য মনোনীত করেন। ২০০৮ সালের ২৩ জুলাই তার মনোনয়ন মার্কিন যুক্তরাষ্ট্রের সেনেটে পাশ হয়। তিনি যুক্তরাষ্ট্রের সামরিক বাহিনী ও ইউনিফর্মড সার্ভিসের ইতিহাসে প্রথম নারী যিনি চার তারকার পদমর্যাদায় অধিষ্ঠিত হয়েছেন। ২০০৮ সালের ১৪ নভেম্বর তিনি তার চতুর্থ তারকাটি লাভ করেন যদিও অস্থায়ী ভাবে।

আইন অনুসারে, নারীদের যুদ্ধমূলক চাকরি থেকে দূরে রাখা হয়, এবং কোনো নারীকে ব্রিগেডিয়ার পদবির পরে আর উঠতে দেওয়া হয়নি। যদিও ২০০৫ সালে যখন ডানউডি লেফটেন্যান্ট জেনারেল পদে পদোন্নতি লাভ করেন তখন তিনি আর্মির সর্বোচ্চ পদমর্যাদা (র‌্যাংক) বিশিষ্ট নারী হিসেবে অধিষ্ঠিত হন, এবং আর্মি’স ডেপুটি চিফ অফ স্টাফ, জি-৪ (লজিস্টিক) হিসেবে দায়িত্ব পালন শুরু করেন। এই পদবীটির পদমর্যাদা ছিলো তিন তারকা বিশিষ্ট। অ্যান ১৯৭৫ সালে মহিলা সৈন্য শাখাতে যোগ দিয়েছিলেন একজন জুনিয়র অফিসার (সরবরাহ শাখা) হিসেবে, কর্মজীবনের শেষ দিকে মূলত তিনি একজন লেফটেন্যান্ট জেনারেল ছিলেন যার কাজ ছিলো পুরো মার্কিন সেনাবাহিনীর গোলাবারুদ, অস্ত্রাগার, ট্যাংক মেরামত সহ সেনাবাহিনীর বিভিন্ন যন্ত্র মেরামত শাখার প্রধান অধিনায়কের কাজ করা, এই দায়িত্বটি সেনাবাহিনী সদর দপ্তরের ছিলো। ২০১২ সালে অ্যান সেনাবাহিনী থেকে অবসরপ্রাপ্ত হন এবং অবসর গ্রহণের দিন তাকে পূর্ণ জেনারেল পদমর্যাদা দেওয়া হয়।

টীকা

বহিঃসংযোগ 

১৯৫৩-এ জন্ম
জীবিত ব্যক্তি
মার্কিন জেনারেল
উপসাগরীয় যুদ্ধের সামরিক কর্মকর্তা
লিজিওন অব মেরিট প্রাপক
২১শ শতাব্দীর মার্কিন নারী
পাঁসে তু ভো কোরা, ফ্রাপে লে বালাফোঁ

পাঁসে তু ভো কোরা, ফ্রাপে লে বালাফোঁ () সেনেগালের জাতীয় সঙ্গীত। এই গানের কথা দিয়েছেন লেওপল্ড সেদার সেঙ্গোর এবং তিনি সেনেগালের প্রথম রাষ্ট্রপতি হন। একে সুর দিয়েছেন হেরবেরট পেপার, যে কেন্দ্রীয় আফ্রিকান প্রজাতন্ত্রের জাতীয় সঙ্গীত লে রেনেসাঁ লিখেছেন। কোরা এবং নালাফোন সেনেগালের বাদ্যযন্ত্র। এইটি ১৯৬০ সালে অবলম্বন করা হয়েছিল।

গানের কথা

তথ্যসূত্র

বহিঃসংযোগ 
 Senegal Instrumental National Anthem MIDI

জাতীয় সঙ্গীত
সেনেগালের জাতীয় প্রতীক
১৯৬০-এর গান
আফ্রিকার জাতীয় সঙ্গীত
স্টিভেন মালহার্ন

স্টিভেন ড্যানিয়েল মালহার্ন () (জন্ম: এপ্রিল ৪, ১৯৭৭) একজন ইংরেজ টিভি উপস্থাপক, পেশাদার বিনোদক এবং সাবেক জাদুকর। তিনি উপস্থাপনা শুরু করেন সি.আই. টিভিতে ১৯৮৮ সালের মে মাসে এবং আগস্ট ২০০২ সালের আগ পর্যন্ত তিনি এই চ্যানেলের একজন প্রধান উপস্থাপক ছিলেন।

জাদু 
মালহার্ন পেশাদার বিনোদক হিসেবে যাত্রা শুরু করে স্বল্প বয়স থেকেই হাস্যরস ও জাদুর প্রতি আগ্রহী হন। তিনি জাদু বিষয়ক ব্রিটিশ সংগঠন দ্য ম্যাজিক সার্কলের সদস্য, এবং কৃতি সফল জাদুকর। সাম্প্রতিক সময়ে ট্রিকি টিভি ও দ্য কুইক ট্রিক অনুষ্ঠানে জাদু প্রদর্শন তার সাফল্যের ঝুলিতে রয়েছে। এছাড়া তিনি শিশুদের জন্য জাদুর খেলনা এবং জাদুর ভিডিও বাজারে ছেড়েছেন, এবং স্টিভেনস্‌ মেগা ম্যাড ম্যাজিক শো-এর অংশ হিসেবে যুক্তরাজ্য সফর করেছেন। বিশাল জনগোষ্ঠীকে যে তিনি আকৃষ্ট করতে পারেন তা এই শোতে প্রমাণিত হয়। তিনি ভিক্টরিয়া প্যালেস থিয়েটারে ব্রিটেনের রানীর সাথে তিনি রয়েল ভ্যারাইটি পারফর্মেন্সে অংশগ্রহণ করেছেন।

১৯৭৭-এ জন্ম
জীবিত ব্যক্তি
ইংরেজ টেলিভিশন উপস্থাপক
আইরিশ বংশোদ্ভূত ইংরেজ ব্যক্তি
প্রগতি (গাড়ী নির্মাতা)

প্রগতি একটি বাংলাদেশী গাড়ি সংযোজন এবং গাড়ির যন্ত্রাংশ উৎপাদনকারী প্রতিষ্ঠান। এটি বিদেশী বিভিন্ন কোম্পানির তৈরি করা যন্ত্রাংশের সমন্বয়ে গাড়ি সংযোজন করে থাকে, যা স্থানীয়ভাবে বাজারজাত করা হয়।

১৯৬৬ সালে ইংল্যান্ডের জেনারেল মোটরস-এর কারিগরী সহযোগিতায় চট্টগ্রামের বাড়বকুণ্ডে গাড়ী উৎপাদনের নিমিত্তে ব্যক্তি মালিকানায় গান্ধারা ইন্ডাষ্ট্রিজ লিঃ প্রতিষ্ঠিত হয়। ১৯৭২ সালে প্রতিষ্ঠানটিকে প্রগতি ইন্ডাস্ট্রিজ লিঃ (পিআইএল) নামে জাতীয়করণ করে বাংলাদেশ ইস্পাত ও প্রকৌশল করপোরেশন (বিএসইসি) এর নিয়ন্ত্রণে দেয়া হয়-যা অদ্যাবধি বিএসইসি কর্তৃক পরিচালিত হচ্ছে। যুদ্ধবিধ্বস্ত বাংলাদেশের পরিবহন সেক্টরের বিপর্যস্ত অবস্থায় প্রতিষ্ঠানটি জরুরী ভিত্তিতে ইংল্যান্ড থেকে সুপিরিয়র বাস ও বেডফোর্ড ট্রাক আমদানী করে সড়ক যোগাযোগ ব্যবস্থা উন্নয়নে গুরুত্বপূর্ণ অবদান রাখে।

প্রগতির প্রধান কার্যালয় চট্টগ্রামের আগ্রাবাদ এলাকায় অবস্থিত। এর কারখানাটিও চট্টগ্রামে অবস্থিত। ১৯৬৬ সালে প্রতিষ্ঠিত হওয়া প্রগতি ইন্ডাস্ট্রিজ বর্তমানে বাংলাদেশের বৃহত্তম গাড়ি সংযোজনকারী প্রতিষ্ঠান, যা এ পর্যন্ত ৫০,০০০ এর অধিক প্রাইভেট কার, জিপ, বাস, ট্রাক, পিকাপ, অ্যাম্বুলেন্স, ও ট্রাক্টর সংযোজন করেছে।

১৯৭৩ সালে প্রগতি নির্মিত একটি গাড়ি ভারতের প্রধানমন্ত্রী ইন্দিরা গান্ধীকে উপহার দেয়া হয়েছিল।

২০১০ সালে জাপানি গাড়ি নির্মাতা মিতসুবিশি কর্পোরেশন মিতসুবিশির সেডান ও পাজেরো গাড়ি প্রগতির মাধ্যমে বাংলাদেশে নির্মাণ করার জন্য বাংলাদেশ সরকারের কাছে প্রস্তাব দিয়েছে।

তথ্যসূত্র 

চট্টগ্রাম ভিত্তিক কোম্পানি
১৯৬৬-এ প্রতিষ্ঠিত
বাংলাদেশের সরকারি মালিকানাধীন কোম্পানি
বাংলাদেশের গাড়ি প্রস্তুতকারক
১৯৬৬-এ প্রতিষ্ঠিত যানবাহন প্রস্তুতকারক কোম্পানি
চট্টগ্রাম ভিত্তিক প্রস্তুতকারক কোম্পানি
আগ্রাবাদ
মেধা পাচার

মেধা পাচার একটি আন্তর্জাতিক ঘটনা যা মানুষের অভিবাসন প্রক্রিয়ার একটি অনুষঙ্গ। কারিগরি দক্ষতা সম্পন্ন কিংবা শিক্ষিত মেধাবীদের বিরাট অংশের অভিবাসন অথবা অন্যদেশে গমনের ফলশ্রুতিতে মেধাপাচার ঘটে। সাধারণত যুদ্ধ, সুযোগ সুবিধার অভাব, রাজনৈতিক অস্থিরতা বা জীবন যাপনের ঝুঁকির এড়াতে মেধা পাচার ঘটে থাকে। মেধা পাচারের কারণে একটি দেশ তার সবচেয়ে মেধাবী, জ্ঞানী, দক্ষ ও যোগ্য নাগরিককে হারায়।

বৃটেনের রয়েল সোসাইটি মেধা পাচার বলতে বিজ্ঞানী ও প্রযুক্তিবিদদের উত্তর আমেরিকা অথবা ইউরোপে অভিবাসনকে বুঝিয়েছে। মেধা পাচারের বিপরীত শব্দ হল মেধা আহরণ এটা হয় যখন কোন দেশে বহু সংখ্যক দক্ষ লোকের আগমন ঘটে। যোগ্য ও অভিজ্ঞ লোকদের তাদের যোগ্যতা প্রমাণের সুযোগ দিয়ে এবং জীবনযাত্রার অন্যান্য সুবিধাদি বৃদ্ধি করে মেধা পাচার রোধ করা যায়। মেধাপাচার উন্নয়নশীল দেশ গুলোর মধ্যে বেশি দেখা যায় যেমন আফ্রিকার কলোনিগুলো, মধ্যপ্রাচ্য, দক্ষিণ এশিয়া।

বহিঃসংযোগ 
 Mario Cervantes and Dominique Guellec, "The brain drain: Old myths, new realities"
 "Brain Drain: Brain Gain"
 How Extensive Is the Brain Drain? An article on the extent of brain drain today
 Sami Mahroum, "Europe and the Challenge of the Brain Drain" 
 
 SciDev.net - Brain Drain 
  How To Plug Europe's Brain Drain. Time Europe, accessed October 9, 2006 

অভিবাসন
প্রবাসী কর্মী
মানব অভিপ্রয়াণ
বিদেশে জন্মগ্রহণকারীর কর্মসংস্থান
হাইড্রোজেন সায়ানাইড

হাইড্রোজেন সায়ানাইড () হচ্ছে একটি বর্ণহীন, অত্যন্ত বিষাক্ত রাসায়নিক যৌগ। এর রাসায়নিক সংকেত । সাধারণ কক্ষ তাপমাত্রায়ই (২৬ °C বা ৭৮.৮ °F) হচ্ছে এর স্ফূটনাঙ্ক। এটি একটি সরলরৈখিক যৌগ, যা নাইট্রোজেনের সাথে ত্রৈত বন্ধন ও কার্বনের সাথে একক বন্ধন সৃষ্টির মাধ্যমে যৌগ গঠন করে। হাইট্রোজেন সায়ানাইডের একটি মাইনর টটোমার রয়েছে, যা  বা হাইড্রোজেন আইসোসায়ানাইড নামে পরিচিত।

৯.২  মাত্রায় হাইড্রোজেন সায়ানাইডে মৃদু অম্লত্ব লক্ষ করা যায়। এছাড়া এটি পানিতে আয়নিত হয়, যা দ্রবণে সায়ানাইড অ্যানায়ন  সরবরাহ করে। পানিতে হাইড্রোজেন সায়ানাইডের দ্রবণ হাইড্রোসায়ানিক এসিড তৈরি করে। হাইড্রোজেন সায়ানাইডের লবণ সায়ানাইড নামে পরিচিত। এটি বিষাক্ত হতে পারে।

হাইড্রোজেন সায়ানাইড শিল্পকারখানায় বাণিজ্যিক ভিত্তিতে উৎপাদন করা হয়। বিভিন্ন রকমের রায়ানিক যৌগে এটি সূচক হিসেবে ব্যবহৃত হয়। যৌগগুলো পলিমার থেকে ফার্মাসিউটিক্যালস সংক্রান্তও হয়ে থাকে।

তথ্যসূত্র

বহিঃসংযোগ 
 Institut national de recherche et de sécurité (1997). "Cyanure d'hydrogène et solutions aqueuses". Fiche toxicologique n° 4, Paris:INRS, 5pp. (PDF file, in French)
 International Chemical Safety Card 0492
 Hydrogen cyanide and cyanides (CICAD 61)
 National Pollutant Inventory: Cyanide compounds fact sheet
 NIOSH Pocket Guide to Chemical Hazards
 European Chemicals Bureau
 Department of health review
 OSHA: HCN Health Guidelines

অজৈব রসায়ন
হাইড্রোজেন যৌগ
সায়ানাইড

অজৈব যৌগ
কস্ট সেসেলওয়া

কস্ট সেসেলওয়া (সেশেল ক্রেওল: "Koste Seselwa"; ইংরেজি: Join together all Seychellois) সেশেলের জাতীয় সঙ্গীত। ১৯৯৬ সালে একে অবলম্বন করা হয়েছিল। এটি গানের কথা দিয়েছেন ডেভিড ফ্রঁসোয়া মারর্ক আনদ্রে এবং সুর দিয়েছেন একজন জর্জ চার্লস্ রবার্ট পাইয়ট‌।

সেশেলের প্রথম জাতীয় সঙ্গীত ছিল "এন আভান্ত" (সামনে) (১৯৭৬-১৯৭৮), স্বাধীনতার পরে প্রথম দুই বছরের জন্য ব্যবহার করা হয়। পরে এটির পরিবর্তে "ফের সেসেলওয়া (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।

গানের কথা

তথ্যসূত্র

বহিঃসংযোগ 
 MIDI File
 গানের কথা

জাতীয় সঙ্গীত
আফ্রিকার জাতীয় সঙ্গীত
এন আভান্ত

এন আভান্ত (সামনে)(সেশেল ক্রেওল: En Avant) সেশেলের জাতীয় সঙ্গীত। ১৯৭৬ সালে একে অবলম্বন করা হয়েছিল। এই গানের লেখক এবং সুরকারের নাম অজানা।

স্বাধীনতার পরে প্রথম দুই বছরের জন্য একে ব্যবহার করা হয়। পরে এটির পরিবর্তে "ফের সেসেলওয়া" (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।

গানের কথা

তথ্যসূত্র

বহিঃসংযোগ 
 MIDI File
 গানের কথা

জাতীয় সঙ্গীত
ফের সেসেলওয়া

ফের সেসেলওয়া (সেশেল গর্বিত হও) (সেশেল ক্রেওল: Fyer Seselwa) সেশেলের জাতীয় সঙ্গীত। ১৯৭৮ সালে একে অবলম্বন করা হয়েছিল। ১৯৭৮-১৯৯৬ সাল পর্যন্ত সেশেলের জাতীয় সঙ্গীত হিসেবে ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।

এটি গানের কথা নেওয়া হয়েছে সমবেতভাবে এবং সুর দিয়েছেন "পিয়েরে দাসত্রোস-গেযে"।

গানের কথা

তথ্যসূত্র

বহিঃসংযোগ 
 MIDI File
 গানের কথা

জাতীয় সঙ্গীত
আফ্রিকার জাতীয় সঙ্গীত
আলাস্কা ক্রয়

আলাস্কা ক্রয় () হচ্ছে ১৮৬৭ সালে রুশ সাম্রাজ্যের কাছ থেকে যুক্তরাষ্ট্রের আলাস্কা ভূখণ্ড ক্রয়। এই ক্রয়টি সম্পাদিত হয় যুক্তরাষ্ট্রের তৎকালীন পররাষ্ট্রমন্ত্রী উইলিয়াম এইচ. স্টুয়ার্ডের আদেশে। আদেশানুযায়ী ১৮৬৭ সালের ৩০ মার্চ আলাস্কার ৫,৮৬,৪১২ (১,৫১৮,৮০০,১১ বর্গ কিলোমিটার) বর্গ মাইল ভূখণ্ড মার্কিন যুক্তরাষ্ট্রের ভূসীমায় যোগ হয়। পরবর্তীতে আধুনিক যুক্তরাষ্ট্রের একটি প্রদেশ হিসেবে আত্মপ্রকাশের পূর্বে আলাস্কার নাম ছিলো যথাক্রমে ডিপার্টমেন্ট অফ আলাস্কা, ডিস্ট্রিক্ট অফ আলাস্কা, এবং আলাস্কা টেরিটরি। ১৯৫৯ সালে আলাস্কা যুক্তরাষ্ট্রের একটি অঙ্গরাজ্য হিসেবে যুক্ত হয়। এই ক্রয় চুক্তিটি সারারাতব্যাপী একটি আলোচনার পর ৩০ মার্চ, ১৮৬৭-এর সকাল ৪টায় স্বাক্ষরিত হয়, এবং প্রতি একর ১.৯ সেন্ট হিসেবে (প্রতি বর্গ কিলোমিটার ৪.৭৪ ডলার) মোট মূল্য নির্ধারিত হয় প্রায় ৭২ লক্ষ মার্কিন ডলার।

টীকা

তথ্যসূত্র

উৎস 
 
 Bancroft, Hubert Howe: History of Alaska: 1730–1885 (1886).
 
 Farrow, Lee A. Seward's Folly: A New Look at the Alaska Purchase (University of Alaska Press, 2016). xiv, 225 pp.
 
 
 
 Kushner, Howard. "The significance of the Alaska purchase to American expansion." in S. Frederick Starr, ed., Russia's American Colony. (1987): 295-315.
 Pierce, Richard: Russian America: A Biographical Dictionary, p. 395. Alaska History no. 33, The Limestone Press; Kingston, Ontario & Fairbanks, Alaska, 1990.
 
 
  online

প্রাথমিক উৎস 
  (Originally published in Finnish in Suomen Kuvalehti (editor-in-chief Julius Krohn) No. 15/1873 (1 August) – No. 19/1873 (1 October)).
 Seward, William H. Alaska: Speech of William H. Seward at Sitka, August 12, 1869 (1869; Digitized page images & text), a primary source
 Alaska. Speech of William H. Seward at Sitka, August 12, 1869 (1869; Digitized page images & text), primary source.

বহিঃসংযোগ 

 Treaty with Russia for the Purchase of Alaska and related resources at the Library of Congress
 Text of Treaty with Russia
 Meeting of Frontiers, Library of Congress 
 Original Document of Check to Purchase Alaska 
 US Government article
 Britannica article

মার্কিন যুক্তরাষ্ট্রের ইতিহাস
রাশিয়ার ইতিহাস
আঞ্চলিক পরিবর্তন জড়িত চুক্তি
রাশিয়ার দ্বিপাক্ষিক চুক্তি
গ্যাংস অব নিউ ইয়র্ক

গ্যাংস অফ নিউ ইয়র্ক () হচ্ছে ২০০২ সালে মুক্তিপ্রাপ্ত একটি মার্কিন ঐতিহাসিক চলচ্চিত্র, যা মূলত ১৯ শতকের নিউ ইয়র্ক সিটির ম্যানহাটনের ফাইফ পয়েন্ট এলাকাকে কেন্দ্র করে নির্মিত হয়েছে। এটি পরিচালনা করেছেন মার্টিন স্কোরসেজি, এবং চিত্রনাট্য লিখেছেন জে কক্স, স্টিভেন জেলিয়ান, এবং কেনেথ লনেরগান। চলচ্চিত্র তৈরি হয়েছে লেখক হার্বার্ট অ্যাশবুরির ১৯২৮ সালের বই দ্য গ্যাংস অফ নিউ ইয়র্ক অনুসারে। চলচ্চিত্রটির চিত্রধারণ হয়েছে ইতালির রোমে, এবং এটির বিপণনে ছিলো মিরাম্যাক্স ফিল্মস। চলচ্চিত্রটি ২০০৩ সালে সেরা চলচ্চিত্র বিভাগে একাডেমি পুরস্কারের জন্য মনোনীত হয়েছিলো।

শ্রেষ্ঠাংশে অভিনয় 
 লিওনার্ডো ডিক্যাপ্রিও — অ্যামস্টার্ডাম ভ্যালন
 ড্যানিয়েল ডে-লুইস — উইলিয়াম ‘বিল দ্য বুচার’ কাটিং
 ক্যামেরন ডায়াজ — জেনি এভারডিন
 লিয়াম নিসন — ‘প্রিস্ট’ ভ্যালন
 জিম ব্রডবেন্ট — উইলিয়াম ‘বস’ টুইড
 হেনরি থমাস — জনি সিরোক্কো
 ব্রেন্ডেন গ্লিসন — ওয়াল্টার ‘মঙ্ক’ ম্যাকগিন
 গ্যারি লুইস — ম্যাকগ্লোয়েন
 জন সি. রেইলি — হ্যাপি জ্যাক মলরেনি
 স্টিফেন গ্র্যাহাম — শ্যাং
 ল্যারি জিলিয়ার্ড জুনিয়র — জিমি স্পয়েলস

তথ্যসূত্র

বহিঃসংযোগ 

২০০২-এর চলচ্চিত্র
মার্কিন চলচ্চিত্র
ঐতিহাসিক চলচ্চিত্র
২০০০-এর দশকের অপরাধ নাট্য চলচ্চিত্র‎
গ্যাংস্টার চলচ্চিত্র
মিরাম্যাক্সের চলচ্চিত্র
ইংরেজি ভাষার চলচ্চিত্র
মার্টিন স্কোরসেজি পরিচালিত চলচ্চিত্র
রোমে ধারণকৃত চলচ্চিত্র
নিউ ইয়র্ক শহরের পটভূমিতে চলচ্চিত্র
মার্কিন অপরাধ নাট্য চলচ্চিত্র
২০০০-এর দশকের মার্কিন চলচ্চিত্র
২০০০-এর দশকের ইংরেজি ভাষার চলচ্চিত্র
মার্কিন গৃহযুদ্ধের চলচ্চিত্র
মার্কিন মহাকাব্যিক চলচ্চিত্র
বাফটা বিজয়ী (চলচ্চিত্র)
রোমান ক্যাথলিকবাদ সম্পর্কিত চলচ্চিত্র
মার্কিন লেখকের কাজ অবলম্বনে চলচ্চিত্র
শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
টাচস্টোন পিকচার্সের চলচ্চিত্র
১৮৬২-এর পটভূমিতে চলচ্চিত্র
প্রতিশোধ সম্পর্কে মার্কিন চলচ্চিত্র
সিসিমপুর

সিসিমপুর হচ্ছে শিশুদের জন্য টেলিভিশন অনুষ্ঠান সেসামি স্ট্রিট-এর বাংলাদেশি সংস্করণ। এটির নতুন পর্ব প্রতি শুক্রবার বাংলাদেশ টেলিভিশনে প্রচারিত হয়ে থাকে। এছাড়াও, অনুষ্ঠানটি আরটিভি এবং দুরন্ত টিভিতে সম্প্রচার করা হয়ে থাকে। ১৪ এপ্রিল ২০০৪, পহেলা বৈশাখে  অনুষ্ঠানটি যাত্রা শুরু করে৷

প্রথম মৌসুমে এটির মোট ২৬টি পর্ব নির্মিত হয়, এবং ফেব্রুয়ারি ২০০৬ পর্যন্ত এটির দ্বিতীয় মৌসুমে ৩৬টি পর্ব নির্মিত হয়। ইউএসএইড এই অনুষ্ঠানটি নির্মাণে আর্থিক সহায়তা প্রদান করে থাকে। অনুষ্ঠানটি ১২ টি মৌসুমে ৭০০ এরও অধিক পর্ব প্রচারিত হয়েছে।  ২০২৩ সালের ফেব্রুয়ারিতে এর ১৫ তম্ম মৌসুম শুরু হয়।

মাপেট চরিত্রসমূহ 
 হালুম — একটি বেঙ্গল টাইগার। মাছ খেতে খুবই ভালোবাসে।
 ইকরি মিকরি — একটি ছোট দানব আকৃতির মেয়ে পুতুল। যথেষ্ট ভাবুক একটি চরিত্র। সে নিজেকে নাম ধরে উপস্থাপন করতে ভালোবাসে।
 শিকু — একটি ছোট শিয়াল। বিজ্ঞানমনষ্ক, যুক্তিবাদী, গোয়েন্দা। শিকুর বলতে পারো অনুষ্ঠানের উপস্থাপক।
 টুকটুকি — একটি মেয়ে পুতুল। বই পড়তে ভালোবাসে। সে দুই বেণী করতে ভালবাসে। হাতে চুড়ি পরে থাকে। টুকটুকি খুবই মিশুক প্রকৃতির মেয়ে।  দ্য নিউ টুকটুকি অপেরার উপস্থাপক।
 মানিক-রতন — দুইটি ভেড়া জুটি। তাদের একসঙ্গে মানিক-রতন হিসাবে সম্মোধন করা হয়।
 "আর্নিও বার্ট"
 বিস্কুট পাগলা 
 মিঃ গ্রোভার

মানব চরিত্র 
 লাল মিয়া — ডাকপিয়ন। সিসিমপুরের যাত্রা  শুরুর দিকে সে অভিনয় শুরু করেছিল। এরপর, সে মৃত্যুবরণ করে। সিসিমপুরে তার নামে একটি পাঠাগার আছে।
 মুকুল  — বিশ্ববিদ্যালয় থেকে পাসকৃত একটি যুবক ও উদ্যোক্তা। তার একটি নার্সারি রয়েছে। (চঞ্চল চৌধুরী)
 সুমনা — সিসিমপুরের স্কুলের শিক্ষক। (রুনা খান)
 গুণী ময়রা — মিষ্টির দোকানদার। (সৈয়দ দুলাল)
 আশা  — গুণীর স্ত্রী, এবং সিসিমপুরের একমাত্র গ্রন্থাগারটির গ্রন্থাগারিক।
 শান্ত  — গুণী ও আশার ছেলে।
 বাহাদুর  — সিসিমপুরের ফেরিওয়ালা। (শাহাদাৎ হোসেন)

সাফল্য
২০০৭ সালে এসিপিআর পরিচালিত একটি গবেষণায়  দেখা যায়, যেসব শিশু সিসিমপুর অনুষ্ঠানটি নিয়মিত দেখে, তারা তাদের চেয়ে এক বছরের বড় শিশু, যারা সিসিমপুর দেখে না, তাদের চেয়ে ভাষা, বর্ণ, গণিত ও সামাজিক-সাংস্কৃতিক বিষয়ে বেশি দক্ষতা প্রদর্শন করে থাকে। এছাড়া, বিবিসি ওয়ার্ল্ড সার্ভিস ট্রাস্ট পরিচালিত একটি জরিপে সিসিমপুর শিশুতোষ অনুষ্ঠান হিসেবে শীর্ষস্থানীয় এবং সামগ্রিকভাবে তৃতীয় জনপ্রিয় অনুষ্ঠান হিসেবে নির্বাচিত হয়।

পুরস্কার
 শ্রেষ্ঠ মিক্সড মিডিয়া সিরিজ বিভাগে ১৪তম আন্তর্জাতিক কিডস্ক্রিন পুরস্কার
 ইন্টারন্যাশনাল টেলি অ্যাওয়ার্ড।

আরও দেখুন
 সিসামি স্ট্রিট
 দ্য ওয়ার্ল্ড অ্যাকোর্ডিং টু সিসামি স্ট্রিট

তথ্যসূত্র

বহিঃসংযোগ 
 সিসিমপুর-এর প্রাতিষ্ঠানিক ওয়েবসাইট
 মাপেটউইকিতে সিসিমপুর

বাংলাদেশ টেলিভিশনের অনুষ্ঠান
২০০৫-এ অভিষিক্ত বাংলাদেশী টেলিভিশন ধারাবাহিক
পুতুল নাচ বৈশিষ্ট্যযুক্ত টেলিভিশন অনুষ্ঠান
২০০০-এর দশকের বাংলাদেশী টেলিভিশন ধারাবাহিক
বাংলাদেশের বাংলা ভাষার টেলিভিশন অনুষ্ঠান
বিসিআইসি কলেজ

বিসিআইসি কলেজ বাংলাদেশ কেমিক্যাল ইন্ডাষ্ট্রিজ কর্পোরেশন (শিল্প মন্ত্রণালয়) কর্তৃক পরিচালিত একটি স্বনামধন্য শিক্ষাপ্রতিষ্ঠান। কলেজটি সুশৃঙ্খলভাবে পরিচালনা ও শিক্ষার মান আরো বৃদ্ধির লক্ষ্যে এটি ২০১৮ সাল থেকে বাংলাদেশ সেনাবাহিনীর অফিসার দ্বারা পরিচালিত হচ্ছে। শৃঙ্খলা,শিক্ষা,নৈতিকতা এবং মানবিতা এই চারটি স্তম্ভের উপর ভিত্তি করে কলেজটি পরিচালিত হয়। কলেজটি মিরপুর বোটানিক্যাল গার্ডেন (জাতীয় উদ্ভিদ উদ্যান) ও ঢাকা চিড়িয়াখানার কোল ঘেঁষে ৫.১৬ একর এলাকার অবস্থিত। যেখানে একদিকে রয়েছে রাজধানী শহরের সার্বিক সুবিধাদি; অপর দিকে রয়েছে শ্যামলীময় পল্লী-প্রকৃতির বিদ্যালাভোপযোগী পরিবেশ। ১৯৮৩ সালে স্কুল শাখার মাধ্যমে কলেজের যাত্রা শুরু। বিসিআইসি স্কুল শাখাও বিসিআইসি কলেজ নামে পরিচিত। বর্তমানে শুধু কলেজ শাখায় ছাত্র-ছাত্রীর সংখ্যা ২০০০ এর অধিক।

 ১৯৯১ সালে কলেজ শাখার বিজ্ঞান বিভাগের পথ চলা শুরু।
 ১৯৯৬ সাল থেকে ব্যবসায় শিক্ষা বিভাগের যাত্রা শুরু।
 ১৯৯৭ সাল থেকে মানবিক বিভাগের যাত্রা শুরু।

এ কলেজে রয়েছেঃ প্রশস্ত শ্রেণীকক্ষ, বিষয়ভিত্তিক গবেষণাগার, ৬৫০০ বই বিশিষ্ট লাইব্রেরী, মসজিদ, খেলাধুলার মাঠ, কম্পিউটার ও সাচিবিক বিদ্যা ল্যাব। আর এগুলোর সাথে নিয়মিত আন্তঃ ও জাতীয় পর্যায়ের সহপাঠ কার্যক্রম কলেজটিকে করে তুলেছে ঢাকা শিক্ষা বোর্ডের অন্যতম সেরা কলেজগুলোর মধ্যে একটি।

বহিঃসংযোগ 
 বিসিআইসি কলেজ

ঢাকা জেলার মহাবিদ্যালয়
১৯৮৩-এ প্রতিষ্ঠিত শিক্ষাপ্রতিষ্ঠান
১৯৮৩-এ বাংলাদেশে প্রতিষ্ঠিত
ঢাকার বিশ্ববিদ্যালয় ও মহাবিদ্যালয়
পশ্চিমবঙ্গের বিশ্ববিদ্যালয়ের তালিকা

পশ্চিমবঙ্গের বিশ্ববিদ্যালয়গুলির একটি তালিকা নিচে দেওয়া হলো।

তালিকা

বিশ্বভারতী বিশ্ব বিদ্যালয় স্থাপিত ১৯২৫  সালে 
 বিশ্ববিদ্যালয় মঞ্জুরী কমিশন(ভারত) (UGC) 
 All India Council for Technical Education (AICTE)
 জাতীয় মূল্যায়ন ও প্রত্যয়ন পরিষদ (ন্যাক)
 Association of Indian Universities (AIU)
Bengal Engineering & Science University, Shibpur

বহিঃসংযোগ 
 বিশ্ববিদ্যালয় মঞ্জুরী কমিশন(ভারত)প্রাতিষ্ঠানিক ওয়েব‌সাইট (ইংরেজিতে)

ভারতের বিশ্ববিদ্যালয়
পশ্চিমবঙ্গের বিশ্ববিদ্যালয় ও কলেজের তালিকা
ফরাসি ইস্ট ইন্ডিয়া কোম্পানি

ফরাসি ইস্ট ইন্ডিয়া কোম্পানি (ফরাসি: La Compagnie française des Indes orientales বা Compagnie française pour le commerce des Indes orientales) ছিল একটি বাণিজ্যিক প্রতিষ্ঠান। ১৬৬৪ সালে ব্রিটিশ ও ডাচ ইস্ট ইন্ডিয়া কোম্পানিদুটির সঙ্গে প্রতিযোগিতাকল্পে এই সংস্থাটি প্রতিষ্ঠা করা হয়।

জ্যঁ-ব্যপ্তিস্ত কোলবার্টের পরিকল্পনা অনুযায়ী রাজা চতুর্দশ লুইয়ের সনদ অনুযায়ী পূর্ব গোলার্ধে ব্যবসাবাণিজ্য পরিচালনার লক্ষ্যে এই সংস্থাটি প্রতিষ্ঠিত হয়। Compagnie de Chine (১৬৬০), Compagnie d'Orient ও Compagnie de Madagascar নামে তিনটি পূর্বতন একত্রিত হয়ে ফরাসি ইস্ট ইন্ডিয়া কোম্পানি গড়ে ওঠে। কোম্পানির প্রথম ডিরেক্টর জেনারেল ছিলেন দে ফায়ে। তার সহকারী ছিলেন ফ্রান্সিস ক্যারন ও মারাকারা আভানচিন্টজ। ক্যারন ডাচ ইস্ট ইন্ডিয়া কোম্পানির অধীনে ৩০ বছর কর্মরত ছিলেন; তার কর্মজীবনের ২০ বছরই কেটেছিল জাপানে। অপরপক্ষে আভানচিন্টজ ছিলেন পারস্যের এসফাহনের অধিবাসী এক শক্তিশালী আর্মেনিয়ান বণিক।

ইতিহাস 
১৬০৩ সালে প্রথম ভারতের দিকে রাষ্ট্র-প্রযোজিত ফরাসি সমুদ্রযাত্রার ঘটনাটি ঘটে। এই সমুদ্রযাত্রার ক্যাপ্টেন ছিলেন Paulmier de Gonneville of Honfleur। রাজা চতুর্থ হেনরি Compagnie des Indes Orientales নামক একটি কোম্পানিকে এই প্রথম অভিযানের অনুমোদন দেন। এই সনদ বলে উক্ত কোম্পানি ১৫ বছর ভারতে একচেটিয়া ফরাসি বাণিজ্যের অধিকার লাভ করে। কোলবার্টের Compagnie des Indes Orientales নামক সংস্থার পূর্বসূরি এই সংস্থা অবশ্য জয়েন্ট-স্টক কর্পোরেশন ছিল না। রাজাই ছিলেন এই সংস্থার অর্থের জোগানদাতা।

Compagnie des Indes Orientales-এর প্রাথমিক পুঁজি ছিল ১৫ মিলিয়ন লিভ্র্। এই কোম্পানি ৫০ বছর ভারতে একচেটিয়া ফরাসি বাণিজ্যের অধিকার লাভ করে। ১৭১৯ সালের মধ্যে কোম্পানি ভারতে প্রতিষ্ঠা লাভ করে। কিন্তু এই সময় কোম্পানির আর্থিক দুরবস্থা চলছিল। মুঘল সাম্রাজ্যের পতনের পর কোম্পানি ভারতের অভ্যন্তরীণ রাজনীতিতে হস্তক্ষেপ করতে শুরু করে। কিন্তু এই ব্যাপারে ইংরেজদের সঙ্গে প্রতিযোগিতায় তাদের পরাজয় ঘটে।

এরপর কোম্পানি আর আর্থিক দুরবস্থা কাটিয়ে উঠতে পারেনি। ফরাসি বিপ্লবের ২০ বছর পূর্বে ১৭৬৯ সালে ফ্রান্সের রাজা ষোড়শ লুই সকল সম্পত্তি সহ কোম্পানি অধিগ্রহণ করে নেন। রাজা কোম্পানির সকল ঋণ পরিশোধ করতেও অঙ্গীকারবদ্ধ হয়েছিলেন।

পন্ডিচেরি ও চন্দননগর সহ বেশ কয়েকটি ভারতীয় বাণিজ্যকেন্দ্র অবশ্য ১৯৫৪ সাল পর্যন্ত ফরাসি অধিকারভুক্ত ছিল।

চিত্রশালা

আরও দেখুন 
 ফ্রান্স-এশিয়া সম্পর্ক
 ব্রিটিশ ইস্ট ইন্ডিয়া কোম্পানি, ১৬০০ সালে প্রতিষ্ঠিত
 ডাচ ইস্ট ইন্ডিয়া কোম্পানি, ১৬০২ সালে প্রতিষ্ঠিত
 ডাচ ওয়েস্ট ইন্ডিয়া কোম্পানি, ১৬২১ সালে প্রতিষ্ঠিত
 সুইডিশ ইস্ট ইন্ডিয়া কোম্পানি, ১৭৩১ সালে প্রতিষ্ঠিত
 ফরাসি ঔপনিবেশিক সাম্রাজ্য
 ফরাসি ভারত
 লরিয়েন্ট
 চান্দা সাহিব
 মুজফফর জং
 সালাবত জং

পাদটীকা

তথ্যসূত্র 

 
 
 
 
 
 
 
 McAbe, Ina Baghdiantz 2008 Orientalism in early Modern France Berg

বহিঃসংযোগ 
 Museum of the French East India Company at Lorient
 The French East India Company (1785-1875) History of the last French East India Company on the site dedicated to its business lawyer Jean-Jacques Regis of Cambaceres.
 French East Indies Company nowadays

ঔপনিবেশিক ভারতীয় কোম্পানি
ভারতে ফরাসি শাসন
১৬৬৪-এ প্রতিষ্ঠিত কোম্পানি
এয়ার ফোর্স ওয়ান

এয়ার ফোর্স ওয়ান () হচ্ছে যুক্তরাষ্ট্র বিমান বাহিনীর প্রাতিষ্ঠানিক এয়ার ট্রাফিক কন্ট্রোল কল সাইন, যা যুক্তরাষ্ট্রের রাষ্ট্রপতিকে বহন করে এমন কোনো বিমানের জন্য প্রযোজ্য হয়। ১৯৯০ সাল থেকে রাষ্ট্রপতির ফ্লাইটগুলো দুটো বিশেষভাবে নির্মিত বোয়িং ৭৪৭-২০০বি সিরিজের বিমান দ্বারা পরিচালিত হয়ে আসছে। এই দুইটি বিমানে ইউনাইটেড স্টেটস মিলিটারি সিরিয়াল নম্বর হচ্ছে ২৮০০০ ও ২৯০০০। এই বিমানগুলোকে শুধুমাত্র তখনই এয়ার ফোর্স ওয়ান বলা হয় যখন রাষ্ট্রপতি স্বয়ং এটাতে উপবিষ্ট থাকেন। এছাড়া যদি কখনো রাষ্ট্রপতি অন্য কোনো বিমানেও সফর করেন তখন সেটিকেও এয়ার ফোর্স ওয়ান হিসেবে পরিগণিত হবে।

এয়ার ফোর্স ওয়ান মার্কিন রাষ্ট্রপতির ক্ষমতার একটি প্রতীক হিসেবে ধরা হয়। একই সাথে এই বিমানটি বিশ্বের অন্যতম বিখ্যাত এবং সবচেয়ে বেশি ছবিধারণকৃত বিমান।

ইতিহাস 
 ১৯১০ সালের ১১ অক্টোবর, মার্কিন যুক্তরাষ্ট্রের প্রথম রাষ্ট্রপতি হিসেবে থিওডোর রুজভেল্ট বিমানে আরোহণ করেন। যদিও সেটি ছিলো মিসৌরির কাছে অবস্থিত কিনলক এয়ার ফিল্ড থেকে একটি রাইট ফ্লায়ারের মাধ্যমে। তিনি তখন রাষ্ট্রপতি হিসেবে কার্যরত ছিলেন না। তার উত্তরসূরী উইলিয়াম হাওয়ার্ড ট্যাফ্ট তখন রাষ্ট্রপতি হিসেবে কার্যরত ছিলেন। এই রেকর্ড তৈরিকারী অনুষ্ঠানটি দেশটিতে বিপুল সাড়া ফেলে এবং এখান থেকেই মার্কিন রাষ্ট্রপতিদের বিমান সফরের শুরু।

ফ্রাংকলিন ডি. রুজভেল্ট হচ্ছেন প্রথম মর্কিন রাষ্ট্রপতি যিনি তার কার্যকালে বিমানে আরোহণ করেন। দ্বিতীয় বিশ্বযুদ্ধের সময় রুজভেল্ট একটি প্যান-আমেরিকান বোয়িং ৩১৪-এ করে ১৯৪৩ সালের কাসাব্লাঙ্কা কনফারেন্সে যোগদানের উদ্দেশ্যে মরোক্কো সফর করেন। এ সফরে তিনি প্রায় ৫,৫০০ মাইল রাস্তা পাড়ি দেন। জার্মান সাবমেরিনগুলোর হুমকির কারণে আটলান্টিক যুদ্ধের সময়কালে এটিই ছিলো পরিবহনের সবচেয়ে নিরাপদ মাধ্যম।

তথ্যসূত্র

টীকা

গ্রন্থপঞ্জি 

 Abbott James A. and Elaine M. Rice. Designing Camelot: The Kennedy White House Restoration. New York: Van Nostrand Reinhold, 1998. .
 Albertazzie, Ralph and Jerald F. TerHorst. Flying White House: The Story of Air Force One. New York: Coward, McCann & Geoghegan, 1979. .
 Braun, David. "Q&A: U.S. Presidential Jet Air Force One." National Geographic News, May 29, 2003.
 Dorr, Robert F. Air Force One. St. Paul, Minnesota: Motorbooks International, 2002. .
 Hardesty, Von. Air Force One: The Aircraft that Shaped the Modern Presidency. Chanhassen, Minnesota: Northword Press, 2003. .
 Harris, Tom. "How Air Force One Works." HowStuffWorks.com. Retrieved: October 10, 2006.
 Walsh, Kenneth T. Air Force One: A History of the Presidents and Their Planes. New York: Hyperion, 2003. .

বহিঃসংযোগ 

 SAM 26000 at the National Museum of the United States Air Force
 White House Museum Air Force One Page - Facts, historic photos, and models
 Facts and History of 707 as Air Force One and "Where they are Now?"
 Air Force One Pavilion 
 Air Force Fact Sheet, VC-25 - AIR FORCE ONE
 Air Force One page on White House site
 Truman Library & Museum 
 United States Air Force
 Boeing History of Air Force One
 Technical Order 00-105E-9, Segment 9, Chapter 7

বিমান
মার্কিন যুক্তরাষ্ট্র
রাষ্ট্রপতি বিমান